Seorang gadis perlu belajar banyak perkara.
Contohnya, cara bercakap tanpa sepatah kata.
"Sayang awak."
"Tolong pergi."
"Aku benci kau."
Adik-beradik Mencía ada bakat, tapi saya jauh lebih bagus.
Saya tahu semua isyarat.
Kecuali yang ini.
Siapa sangka dia akan hamil selepas terlanjur sekali saja?
Fisiologi pembiakan wanita sepanjang hayatnya
menyerupai bentuk lengkung,
tidak subur pada mulanya, kemudian memuncak sebelum jatuh semula…
Maksud En. Duncan, jika anda muda
dan tak guna pencegah kehamilan, kerana ia belum dicipta,
kebarangkalian hamil memang tinggi.
Maka, nikmat 15 minit
membawa kepada kesilapan comel yang ditanggung seumur hidup.
Apa pula langkah seterusnya?
Ya, saya tahu.
…semua dosaku…
Jika Tuhan wujud pun, Dia ada banyak kerja lain.
Tragedi ini takkan diselesaikan dengan doa.
Nah patung!
Dia pandai menembak.
Harapnya ini bukan latihan untuk buat jenayah.
Ini cara saya hilangkan tekanan.
Dari dulu awak suka tembak anak patung?
Jika awak tak nak anak, ada caranya.
Apa? Awak silap. Kenapa fikir begitu?
Nah patung!
Okey, patutlah.
Tapi awak salah sangka. Saya cuma dah tak nak simpan anak patung.
Boleh saya musnahkan zaman kanak-kanak saya pula?
- Tak. - Tak.
Kenapa orang tak nak saya berseronok?
Saya nak jadi ibu. Tapi mengikut norma masyarakat.
Cari suami, kahwin, barulah beranak.
Nah patung!
Awak tak boleh ubah norma itu,
tapi boleh elak membunuh tanpa sengaja.
Saya suka hidup saya.
Tahu tak betapa teruknya rasa kehilangan ayah atau sakiti adik-adik?
Saya boleh bayangkan.
- Saya nak cakap dengan Eduardo. - Dia kata dia di Paris.
Eduardo cintakan saya! Saya yakin.
Ini bukan idea yang bijak.
Percayalah.
Sebab saya dah cuba.
Helo, boleh saya jumpa Pn. Espinosa?
Mari ikut saya.
Cubaan saya gagal.
Dia dah bertunang?
Dia dah nak kahwin.
Beritahu perempuan gatal itu, jangan kacau anak saya atau menyibuk.
Jangan ganggu pertunangannya.
Ya, saya setuju. Eduardo jahat.
Tapi Cristina tak perlu tahu. Untuk mengelakkan tragedi lebih buruk.
Awak gadis yang baik.
Tapi manusia buat silap dan Eduardo tak layak bersama awak.
Pergilah. Saya akan beritahu ayah saya…
Jangan risau.
Saya ada rancangan.
THE LADY'S COMPANION
PELAJARAN 2: JANGAN TIPU
Saya merujuk kepada kitab suci
apabila berkata bahawa antara semua dosa,
dosa inilah yang paling terkutuk.
Korintus, fasal enam.
"Jauhinya! Jauhilah perbuatan zina!"
Nafsu membutakan kita!
Ia mengaburi pertimbangan kita!
Ia melemahkan pegangan kita.
Kasihan sungguh dia. Dia nampak betul-betul kusut.
Bebannya berat.
Judas yang khianati Jesus pun tak sejahat itu.
Begitu sekali?
Awak tahu saya tak suka mengata orang,
tapi boleh saya cerita sesuatu?
Ceritalah.
- Hutang. - Hutang?
Hutang.
Ya, hutang.
Dia nak melamar, padahal tak ada duit.
Yalah, dia tahi judi dan kaki botol.
Lebih teruk lagi, dia pernah cuba buat begini dengan gadis lain.
Dia bahaya.
Untunglah gadis itu ada Elena.
Ya, dia umpama anugerah Tuhan.
Saya tak sangka Eduardo begitu.
Aduhai, saya tak boleh bayangkan perasaan Cristina.
Apa kata saya sambut hari jadi besar-besaran?
Bantu Cristina lupakan masalahnya cepat.
Idea yang menarik.
"Hadiah terbaik untuk saya
pada hari istimewa ini ialah kehadiran anda.
Sambutan ini akan diadakan di pekarangan kediaman keluarga Zapico.
Marilah raikannya bersama. Hari lahir ke-19 cuma sekali seumur hidup.
Yang benar, Esther Zapico."
Parti hari jadi?
Saya tak nak pergi. Saya tak sanggup jumpa semua orang.
Pergi gereja pun dah cukup sukar.
- Saya nak mengaku kepada Paderi Gregorio. - Jangan.
Awak dah berdoa.
Awak dah bertaubat. Saya saksinya. Cukuplah Tuhan saja tahu.
Tapi saya dah sumpah seranah Eduardo.
Habis? Awak nak orang buat kesimpulan sendiri?
Tak.
Kenapalah malang betul nasib saya?
Padahal saya terlanjur sekali saja.
Tapi tengoklah akibatnya.
Nak saya ajar teori saya tentang kesuburan dan kebarangkalian…
En. Duncan, tak nampakkah ini bukan masanya?
Jangan sedih-sedih lagi. Pergilah ke parti itu.
Gagahkan senyuman.
- Walaupun pahit, telan saja. - Ikut saya.
Kami ada kejutan untuk kakak.
- Pascual, nak ke mana? - Lepaskan. Saya dah lewat.
- Tunggu dulu. - Tak boleh!
Apa? Awak nak kahwin.
Tak, saya tak terdesak.
Habis, awak nak ke mana?
Terjun ke dalam tali air.
- Drama ini bosan! - Tidak.
Kenapa? Selalunya kakak suka.
- Kami nak hiburkan awak. - Awak tak tunggu upacara lamaran!
- Saya ada kerja. - Alasan!
Saya kerja.
Saya ingat penulis faham perasaan orang,
tapi awak pentingkan diri, macam lelaki lain!
Tunggu saya ambilkan senapang.
Saya dah buat dia marah-marah. Apa salah saya, Cik Bianda?
Awak tak tahu?
Lakonan awak sebagai Pascual keterlaluan. Awak perlu berlatih lagi.
Pergilah, jangan sakitkan lagi hati saya.
Tahu tak erti perkahwinan kepada gadis muda?
Hidupnya berkisarkan perkahwinan.
Dia takkan dapat suami baik jika tak beradab,
tak patuh agama, tak korbankan diri,
abaikan penampilannya.
- Eduardo bukan suami yang baik. - Setuju.
Tapi mana-mana suami pun lebih baik daripada tiada suami.
Malangnya.
Jangan risaulah, orang biasanya lepaskan kekecewaan
terhadap orang paling disayangi.
Jadi…
Tentu Cristina benci semua lelaki. Memang patut pun.
Sekarang ini, dia benci semua lelaki walaupun mereka tak buat apa-apa.
Tapi marahnya akan reda.
Jadi, ini rupanya bakat pengiring.
Pakar dalam hal pasang surut emosi manusia.
Penulis pun sama.
Taklah.
Kami cuma cuba sedaya upaya.
Saya tahu awak boleh betulkan keadaan.
Awak okey?
Tak, tapi saya dah penat bersedih saja.
Saya nak bersiap. Esther marah jika saya tak pergi.
Bagus, ini yang saya nak tengok.
Suruh adik-adik saya ikut sekali.
Ya, mereka boleh jadi penguat semangat.
Tapi mana Sara? Dari pagi tak nampak.
Tuan-tuan, kamu ada satu jam.
Mula.
Awak baru masuk rumah?
Doña Angustias, saya keluar sebab…
Dia pergi beli hadiah Cik Zapico.
Seorang diri? Dia pergi sendiri?
Kami pergi sama-sama.
Kenapa balik berasingan?
Sara pergi ke kandang kuda untuk lawat Trafalgar.
Saya sayang sangat kuda itu.
Saya bukannya tak suka berbual kosong dan soal siasat,
tapi mereka perlu bersiap untuk parti ini.
Tahu tak awak buang masa buatkan kerja orang lain?
Ini kerja pembantu rumah.
Saya terharu awak ambil berat.
Terima kasihlah, tapi saya tak kisah membantu
kerana saya suka berbakti kepada keluarga ini,
macam awak selalu cakap.
Saya minta diri dulu.
Senyumlah sepuas hati, tapi saya tahu awak sembunyikan sesuatu.
Macam-macam. Awak pun sama, bukan?
Tapi saya boleh bercerita kepada kawan.
Jika perlu kawan, cakaplah.
Kami akan cuba bantu.
Buku saya! Tadi adik awak pinjam. Dia baru nak pulangkan.
Tak sangka awak minat biologi,
anatomi atau fisiologi patologi.
Ya, saya belajar untuk jadi doktor.
Begitu. Dah berapa lama?
Enam bulan. Dr. Aguilar buat kelas malam.
Hari ini ada ujian kemasukan.
Awak tahu, ya? Kenapa awak rahsiakan?
Maaf, tapi semua orang perlu belajar simpan rahsia.
Ya, itu memang penting.
Apa awak buat di situ? Keluarlah, nanti kotor.
Bukankah kita cakap tentang Sara dan minatnya terhadap perubatan?
Saya saja yang tak tahu sebab saya kakak yang teruk!
Menangislah pula. Bosannya.
Saya patut sedar lebih awal dan dapatkan kepercayaan awak!
Cristina, berhenti menangis. Bukan salah awak.
Emosinya tak stabil.
Mula-mula Eduardo, sekarang ini. Tapi nanti dia tenanglah.
Ujian tadi okey?
Entahlah. Kalau saya lulus pun, saya masih ada dilema.
Saya perlukan izin ayah untuk mendaftar.
Tak perlulah pakai hitam pergi parti.
Hari jadi ialah hari perkabungan.
Perkabungan? Hari ini, saya setuju dengan dia.
Jika awak nak duduk di rumah…
Saya tak apa-apa. Boleh kita pergi?
Selamat hari jadi, Esther.
Don Pedro, ayah saya di bilik bacaan.
Terima kasih. Berseronoklah.
Saya ada kejutan untuk awak.
Nah, ada kanak-kanak lain. Awak takkan bosan.
Awak suka cerita seram?
Saya buat servis pula.
Saya simpati, Cik Cristina. Dia nampak baik sangat.
Rupa-rupanya, semuanya tipu saja.
Buang masalah berbual tentang dia.
Bagaimana awak dapat tahu niatnya, Cristina?
Maaf mengganggu, tapi Josefina kata Cik Zapico
dah hidangkan rut bir.
Marilah, semua.
Apa kena dengan awak?
Saya nak buat baik.
Saya cuma kasihan mendengar kisah malang dan mengejutkan itu.
Keluarga itu tiada masalah kewangan, bukan?
Kalau tiada angin, masakan pokok bergoyang.
Mungkin, tapi bak kata orang,
"Kebenaran akan terbongkar."
Kekal positif. Dua minggu lagi, orang dah lupa.
Kalau ada skandal lain.
Ada skandal, Adelita?
Awak memang dramatik.
Pada zaman saya, jatuh muflis itu lumrah kehidupan.
Apabila Perancis pergi,
status keluarga bangsawan tak menentu
selama berpuluh-puluh tahun.
Macam-macam saya perlu buat untuk besarkan anak saya, Lázaro.
Tentu sukar nak besarkan dia dengan ibu susuan.
Bukan seorang. Lima. Saya perlu bayar lima orang.
Budak itu tak tahu kenyang.
Mujurlah ada ibu susuan.
Maksud saya, dia membesar dengan baik.
Semalam anak Count Montalbán.
Kelmarin, Íñigo Blázquez.
Cepatnya awak jatuh hati, Adelita.
Itu memang betul.
Jangan risau tentang Cristina Mencía.
Dia masih ada hartanya yang paling berharga, masa.
Dolores de Acuña, awak nampak berseri-seri betul!
Spa di Biarritz…
Betul kata Doña Paquita.
Dia cuma perlukan masa untuk rawat hatinya.
Masa.
Jangan tengok. En. Monsalve asyik pandang awak.
Mari kita mulakan. Tujuh.
Cepat!
Dua.
Cepat!
- Dia kacak dan nampak berminat. - Tak cukup bagus untuk dia.
- Cik Esther. - Ayuh!
En. Monsalve.
Awak rasa tiada sesiapa cukup bagus untuk dia.
Salahkah kalau saya mahu jodoh terbaik untuk dia?
Memanglah tak salah, itu yang kita semua mahu.
Ya.
Sembilan.
Semoga ada orang ajak dia menari.
Menari di tempat awam.
Cukup memalukan untuk awak maafkan saya?
- Apa dia buat? - Ajak menari.
- Awak tak suka? - Tak, sebab dengan dia.
Dia menakutkan pelamar lain.
SAYA PERLU CAKAP DENGAN AWAK
AWAK CAKAP BAHASA CINA
PERGI!
APA?
Saya nak lelaki lain ajak dia menari dan selesaikan masalah ini.
Nak pergi? Ayuh.
Awak minat gadis jagaan saya, bukan?
- Ya, jika awak izinkan. - Boleh, tapi tolong saya dulu.
Boleh saya tanya sesuatu?
Ya, tanyalah apa-apa saja.
Awak kenal Cik Mencía?
Ya.
Baiklah.
Saya cuma nak tanya, boleh awak ajak dia menari?
- Awak asyik kecewakan saya. - Saya?
Ya, saya ingat awak sendiri yang cari saya.
Saya ingat awak nak tanya soalan lain.
Aduhai, Adelita, kecewanya saya.
Rasanya cubaan saya berjaya.
Rasanya ada lelaki baru mengurat saya.
Entahlah, mungkin saya salah faham.
Boleh saya ajak sepupu awak menari?
Kami bukan sepupu.
Awak pandai menari.
Awak kenal Roberto Rivera? Dia nak menari.
Itu cara awak pujuk dia? Dengan ajak menari?
Saya buat salah lagi, ya?
Ya. Awak juga tak faham bahasa kipas.
Banyaknya saya tak faham.
Mungkin awak boleh ajar saya.
Saya tak nak awak musnahkan usaha saya.
Dengan menari?
Dia perlukan pelamar berniat ikhlas agar boleh lupakan Eduardo.
- Awak ada tak? - Ada apa?
Niat.
Awak nak pikat dia? Awak nak melamar dia?
Saya cuma nak tebus kesilapan pagi tadi.
Nampaknya awak gagal.
- Kita patut panggil doktor. - Tak apa, ayah. Dia okey.
Bagaimana awak tahu dia okey? Bagaimana awak tahu nak beri ubat apa?
- Saya cuma… - Kerja doktor.
"Kerja doktor"? Apa maksud dia?
Betul, doktor
dan ahli farmasi.
Hari itu di farmasi, mereka beri ubat ini.
Ayah ada rahsia tak?
Nak hilangkan beban sama-sama? Marilah.
Awak beri dia ubat apa?
Saya tak tahu namanya.
Tapi awak ada botolnya.
Janji ayah takkan marah. Saya dan Eduardo…
Ayah awak dah tahu.
Dia tahu betapa Eduardo menyakiti awak.
Tapi jangan risau. Awak boleh hadapinya.
Tuan, dia perlu berehat. Lebih baik tuan tinggalkan dia.
- Betul kata awak. - Sila keluar.
Manalah saya tahu, ayah? Saya bukan doktor.
Saya cuma bercerita.
Kamu bertiga memang nak ayah mati cepat.
Awak buat saya takut saja. Rahsia kita hampir bocor.
Awak pernah buat hubungan jenis?
Apabila awak ingat semula hal ini esok, mesti awak rasa sangat malu.
Saya segan nak cakap, tapi sebenarnya,
saya rindu kehangatannya.
Rancangan untuk cari pelamar lain memang tak masuk akal.
Semua tak nak menari dengan saya. Awak terpaksa merayu minta tolong.
Santiago nak menari.
Sebab saya merajuk. Dia cuma nak pujuk saya.
Awak pasti?
Aduhai, jangan kata awak rasa dia…
Dia macam abang saya.
Bukannya apa, nampak macam…
Mungkin saya fikir bukan-bukan.
Memang. Awak tak nampakkah? Saya cuma sayang Eduardo.
Dia tulis surat kepada saya setiap hari
selepas ibu saya meninggal.
Cuma dia boleh buat saya senyum.
Saya perlu tulis surat.
Itu bukan idea yang bagus.
Jika tahu saya hamil…
Jika Eduardo tahu, mungkin dia akan buat perkara yang betul.
Santiago.
Saya cari awak.
Saya tak rasa saya patut masuk campur.
Awak faham?
Saya cuma nak tahu kenapa Eduardo buat begitu.
Saya rasa bagai nak gila.
Boleh awak serahkan?
Demi kawan, apa saja.
Hei! Saya nak tanya sedikit.
Nanti mabuklah ikan. Hei. Okey.
- Biar ikan minum. - Awak nak apa, Sancho?
Santiago. Saya nak tanya, di mana kawan awak, Eduardo?
- Sancho, dengar baik-baik. - Espinosa. Bukan, saya Santiago.
Eduardo Espinosa.
Kalau saya jatuh dalam sungai, mesti countess halau saya.
- Mana dia? - Terpaksa tidur di kandang.
Siapa kawan Eduardo Espinosa? Dia berambut perang…
Itu dia.
Dialah orangnya, bukan? Gadis itu…
Tak, dia…
Dia kawan saya.
Kawan saya.
Berangan sajalah, Sancho.
Dia dah…
- Awak dah tak marah? - Saya nampak Cristina beri surat.
Lelaki itu kawan lama Eduardo Espinosa.
Cristina…
Awak dah mabuk agaknya sebab…
Sancho…
Saya Santiago.
Kalau awak rasa tak boleh, cakaplah.
Jalan. Diam-diam.
Tak elok kalau orang nampak awak dengan dua lelaki di taman.
Seorang lelaki.
Perlukah kita jalan jauh sangat? Ini boleh tahan berat.
Mana satu lebih cantik, bunga putih atau merah?
Yang kuning itu pun cantik.
Maaflah kalau awak rasa tak selesa.
Betul tak, Josefina?
Saya okey.
Betul?
Surat ini akan buat dia nampak bodoh.
Sebab dia nak tahu cerita sebenar?
Eduardo akan kahwin dengan orang lain.
Kenapa awak tak beritahu Cristina?
Saya tak mahu dia bertambah sedih.
Rasa sedih itu mungkin bantu dia lupakannya.
Saya tak setuju.
Patutlah.
Patutlah awak carikan pengganti.
Tapi dia masih sedih dan tak boleh fikir jelas.
Sejak bila awak peduli sangat tentang Cristina?
Dari dulu. Dia kawan saya.
- Kawan saja? - Itulah yang saya cakap.
Bunyinya tak meyakinkan.
Aduhai, awak memang kuat menyakat.
Awak patut tulis buku, bukan saya. Imaginasi awak lebih melampau.
Biar betul? Boleh awak hentikan muzik?
Kenapa tersenyum simpul, Cik Bianda?
Sebab saya suka buat dia marah.
Itu saja.
Barulah lega.
Cik Bianda, mari sini.
Tak apa…
- Marilah. - Itu gambar keluarga.
Saya nak awak masuk sekali.
Cik Bianda,
pengiring pun kawan juga.
Selepas pancaran cahaya, jangan bergerak atau kelip mata.
Jangan bergerak.
Asap serbuk bedil boleh mengelirukan kita.
Tak nak tegur saya, Elena?
Gabriel, bukankah awak…
Di Bayona? Ya, saya tahu.
Cik Bianda, saya cari awak. Awak tak apa-apa?
Salam perkenalan. Saya Gabriel de Bayona Silva.
Marquis Bayona.
Cristina Mencía.
Saya harap saya tak ganggu perbualan awak dengan pengiring saya.
Dia kawan lama saya. Dia singgah beberapa hari di bandar ini.
Berapa lama?
Selama yang perlu.
Marilah, nanti ayah awak tunggu pula.
Kacaknya dia.
Macam mana kamu kenal?
Saya pernah kerja di Bayona.
Santiago! Saya ingat awak dah pergi.
Tak, saya baru nak pergi.
Saya lupa tanya jika awak nampak kawannya di parti tadi.
Kawan dia? Ya, saya nampak.
En. Torres akan kata saya ambil surat itu.
Dia tak suka artikel itu.
Saya suruh dia baca tadi, tapi dia enggan.
Penyokong monarki memang kolot.
Dia mengejutkan saya lagi.
Tak apa, saya faham.
Kalau boleh, saya mesti bantu.
Terima kasih.
Cristina.
Mari kita pergi.
Dia pijak kaki saya tiga kali semasa menari waltz.
En. Monsalve tak pandai menari.
Kasihan awak, sabar sajalah. Tapi niat kita baik.
- Kita nak bantu kawan awak, Cristina. - Saya hargainya.
Kasihan, mesti Cristina merana.
Awak rasa dia kena strok haba?
Saya rasa dia makan hati.
Hulurkan baju tidur saya.
Pernahkah awak bertepuk sebelah tangan?
Lambat-laun, semua orang alaminya, bukan?
Betul.
Awak tahu buat kerja, doktor.
Walaupun kita bergaduh, awak tahu awak boleh harapkan saya, bukan?
Ya. Kenapa awak tanya?
Tak ada apa-apa.
Berehatlah.
Rahsia yang perlu dipendam.
Ada yang untuk mengelakkan kekecewaan.
Ada yang tersirat sebalik kata-kata.
Tapi saya tak kenal sesiapa yang mahu rahsianya didedahkan.
"Walaupun dia masih muda, tragedi hidup Martina Prados
mampu buat sesiapa saja terduduk
dan walaupun kesedihan terbayang di matanya,
dia masih wanita tercantik yang saya pernah lihat."
"Sebab itu saya cintakan dia. Dari dulu lagi."
- Cik Bianda? - Ya?
Selepas berfikir, saya rasa awak betul.
Saya perlu teruskan hidup. Saya ada calon yang kita cari.
En. Torres? Tapi bukankah awak kata dia macam abang awak?
Saya tak sedar selama ini, tapi dia rela buat apa saja untuk saya.
Dia sentiasa bantu kami.
Dia takkan sakiti saya.
Cik Bianda,
saya sangka awak boleh dipercayai, tapi awak tipu saya.
Awak patut lindungi anak saya.
Tapi awak bersubahat dan simpan rahsia mereka.
Ini padahnya apabila abaikan pelajaran dua dalam buku panduan.
Habislah saya kali ini.
Kenapa awak tipu saya, Cik Bianda?
Masalahnya, rahsia mana yang dia maksudkan?
Rahsia Sara, Cristina…
atau saya?
Terjemahan sari kata oleh FZA